<classify> WAZIRI wa Ujenzi, Uchukuzi na Mawasiliano, Isack Kamwelwe ameitaka Bodi ya Wakurugenzi ya Wakala wa Barabara Tanzania Tanroads kusimamia ipasavyo suala la manunuzi, uingiaji mikataba na mashauri ya usuluhishi kwa sababu ndio eneo ambalo serikali inapoteza fedha nyingi pasipo na sababu.Kamwelwe aliyasema hayo jijini hapa jana wakati akizindua mpya Bodi ya Wakurugenzi ya Tanroads na kuiaga bodi inayomaliza muda wake na kutumikia kwa miaka sita. Alisema eneo la manunuzi, uingiaji wa mikataba ya miradi limekuwa na changamoto kubwa na kuongeza hata suala ya mashauri ya usuluhishi wamekuwa wakishindwa bila sababu, hivyo kuifanya serikali kulipa fedha nyingi pasipo na sababu.Sheria ya manunuzi inawataka waliosomea manunuzi ndio kufanya kazi hiyo, lakini ukweli kifaa kizuri mhandisi ndiye anayejua, ukikosea kununua vifaa inamaana hata mradi wenyewe utakuwa na shida.Pia angalieni suala mashauri ya usuluhishi yanayofanyika nje ya nchi, tumekuwa tukishindwa na kuifanya serikali kulipa fedha nyingi bila kuwa na sababu ya msingi, alisema.Bodi inayomaliza muda wake imehudumu takribani miaka sita, katika vipindi hivyo viwili na imefanya kazi kubwa inayostahili kupongezwa na katika mafanikio ya sasa, hauwezi kuyatenganisha na utendaji kazi wa bodi ambao umekuwa ukisimamia kikamilifu maagizo ambayo yamekuwa yakitolewa na serikali.Majukumu ni kupokezana vijiti, sina shaka bodi inayomaliza muda inaondoka ikiwa imeacha Tanroads katika mikoni salama ya bodi mpya na kwamba itaendelea kutoa ushirikiano, bodi mpya nawaomba sana mkajifunze kutoka kwa watangulizi wenu, alisema.Aliwaagiza wajumbe hao kusoma Katiba ya nchi na kutenganisha majukumu ya mihimili mkuu na watafanya kazi na mihimili hiyo, hivyo kuwa waangalifu katika kubeba maneno ya mhimili mwingine na kupeleka kwa mwingine.Naye Katibu Mkuu anayeshughulikia sekta ya ujenzi, Joseph Nyamhanga aliitaka bodi hiyo kutupia jicho kwenye meneo ambayo bado ni changamoto kwa wakala huo kama vile rushwa kwenye mizani, usanifu kwenye barabara na madaraja na suala zima la manunuzi.Kuna changamoto kubwa kwenye usanifu wa barabara, madaraja na viwanja vya ndege jambo ambalo limekuwa lichangia kubadilikabadilika kwa gharama za miradi, alisema Nyamhanga.Alisema serikali imekuwa kifanya kazi kubwa ya kupambana na rushwa kwenye mizani kwa kuwaondoa na kuwafukuza kazi wafanyakazi, lakini bado eneo hilo linatakiwa kutupiwa jicho la umakini ili kujenga taswira nzuri kwa Tanroads na serikali kwa ujumla.Eneo lingine ambalo mnalotakiwa kuwa nalo makini ni la manunuzi, kwa makao makuu kunaonekana shida sio kubwa sana, lakini kwenye ofisi za mikoani kuna mianya mingi ya rushwa hususani katika kazi za matengenezo, alieleza Katibu Mkuu.  <topic>: kitaifa 